«Տարբեր հետազոտություններ կան, որոնք ցույց են տալիս, որ մեր հասարակությունը իր մենթալիտետով չի ընդունում և չի ընկալում, որ կինը կարող է լիդեր լինել, կարող է որևէ քաղաքական լուրջ դիրք գրավել։ Սա այն բանի հետևանքն է, որ մենք տարիներով՝ իբրև հասարակություն չենք կարողացել այդ մենթալիտետը փոխել, որ կինն ու տղամարդը հավասար կարողություններ, ունակություններ և գիտելիքներ ունեն։ Քանի դեռ մեզ մոտ ոչ կրթության ոլորտում, ոչ դաստիարակչական ընդհանուր իրազեկման առումով մեծ մասշտաբով ծրագիր չկա, որպեսզի այդ կարծրատիպերը կոտրեն, իհարկե, նման քոմենթներ կտեսնենք։ Ոչ մի լուրջ ծրագիր չկա, որ դրա դեմն առնի»,- ասում է Ահարոնյանը։